જે સતત વાદવિવાદનો વિષય રહ્યો છે. એમણે દરેકેદરેક પુરાવાને કોરે મૂકી દીધા કે ફગાવી દીધા, જે હિન્દુઓના એ દાવાને પ્રમાણિત કરે છે કે અગાઉ એ સ્થળે મંદિર હતું. અલાહાબાદ હાઈકોર્ટના ચુકાદાના થોડા સમય બાદ અલીગઢ હિસ્ટોરિયન્સ ફોરમ દ્વારા પ્રકાશિત એક પુસ્તિકા તેમણે લખી જે કોર્ટના એ ચુકાદાને સંપૂર્ણપણે વખોડે છે અને ઉપરાંત એમ લખે છે કે સુપ્રીમ કોર્ટ આ ચુકાદાને રદબાતલ કરશે. મીનાક્ષી જૈન દર્શાવે છે કે વામપંથી ઈતિહાસકારો દ્વારા ગાઈવગાડીને પ્રસ્તુત કરાયેલા એકેએક મુદ્દાઓને કોર્ટે અને તટસ્થ વિદ્વાનોએ ફગાવી દીધા. વામપંથી ઈતિહાસકારોના મત મુજબ અંગ્રજોએ એમની “ભાગલા પાડીને રાજ કરો”ની કુટનીતિના ભાગ હેઠળ અયોધ્યાના વિવાદને ઓગણીસમી સદીમાં જન્મ આપ્યો હતો. તેઓ દાવો કરે છે કે એ સ્થળે એ સમય પહેલા કોઈ મંદિર હોવાનું કોઈ પણ પ્રમાણ હતું નહીં. તેઓ એવો પણ દાવો કરે છે કે રામની પૂજા એ પણ બહુ મોડે મોડે અઢારમી કે ઓગણીસમી સદી પછી કરવાનું ચાલુ થયું.